Abrupe (ciems)
Šis raksts ir par apdzīvotu vietu. Par citām jēdziena Abrupe nozīmēm skatīt nozīmju atdalīšanas lapu. Abrupe ir apdzīvota vieta Cēsu novada Jaunpiebalgas pagastā. Izvietojusies Kalnupes labajā krastā pie autoceļa P33 5 km no pagasta centra Jaunpiebalgas, 56 km no novada centra Cēsīm un 134 km no Rīgas. 1933. gadā piešķirts biezi apdzīvotas vietas statuss ar 248 iedzīvotājiem (1935.g.). No 1949. līdz 1957. gadam Abrupes ciema centrs. Abrupē dzimis viens no pirmajiem latviešu rakstniekiem — Jēkabs Zvaigznīte. Latvijas PSR laikā Abrupē atradās Kaļiņina kolhoza centrs.